فيلبس

فيلبس ويعرف كمان بالقديس فيلبس، هو واحد من رسل المسيح الإثنى عشر، و كان زى بطرس و اندراوس من سكان بيت صيدا الواقعة على بحيرة جنيسارات ـ (بحيرة طبريه) ـ (يوحنا 1 : 14)، وبحسب إنجيل يوحنا (1 : 43) يسوع دعاه ليكون واحداً من أتباعه و هو قام بدوره بدعوة نثنائيل (الذى ممكن يكون برثولماوس)، و ورد ذكره فى شوية مواقف يذكرها إنجيل يوحنا ففى (6 : 5 – 7) سأل يسوع فيلبس كم سيكلف ثمن الخبز لإطعام خمسة آلاف رجل، و فى (12 : 20 – 50) قام فيلبس بتقديم مجموعة من الهيلينيين ليسوع استجابة لطلبهم، و فى العشاء الأخير (14 : 8 – 21) سأل فيلبس يسوع بأن يريه الآب فأجابه يسوع (أَنَا مَعَكُمْ زَمَان هَذِهِ مُدَّتُهُ وَلَمْ تَعْرِفْنِى يَا فِيلُبُّسُ! اَلَّذِى رَآنِى فَقَدْ رَأَى الآبَ، فَكَيْفَ تَقُولُ أَنْتَ: أَرِنَا الآبَ؟).

بحسب اكليمندس السكندرى – عاش فى القرنين التانى والتالت – أن فيلبس كان متجوز ولديه أولاد، وبحسب التقليد الكنسى فإنه بعد صعود يسوع للسماء وحصول تلاميذه على قوة الروح القدس لصنع المعجزات انطلق فيلبس ليبشر فى الجليل بعدين بلاد اليونان و سوريا و فريجيا فى اسيا الصغرى، ويستشهد المؤرخ الكنسى اوسابيوس القيصرى بحديث لبوليكراتوس – من القرن التانى - عن أن فيلبس دفن فى مدينة هيرابوليس، و فى فريجيا كان فيلبس يبشر برفقة برثولماوس وهناك قاما بالصلاة فأمات الله ثعبان عظيم كان يعيش فى معبد مخصص لعبادة الثعابين وشفيا الكتير من الناس اللى تعرضوا للدغات الأفاعي، فأمر حاكم المدينة و رئيس كهنة الأوثان بقتل فيلبس و برثولماوس صلباً، و وقت صلبهما تزلزلت الأرض بقوة كبيرة فصلى فيلبس ليحفظ الله الناس من الأذى فهدأ الزلزال عندها طالبت الجموع بإطلاق سراح الرسولين، لكن رغم اننجاة برثولماوس من الموت فأن فيلبس وحاكم المدينة و رئيس كهنة الأوثان ماتوا كل فى اليوم ده.

نسب الغنوسطيين لفيلبس الكتير من كتبهم، ككتاب انجيل فيلبس اللى اكتُشف فى منطقة نجع حمادى فى مصر سنة 1945 م. يُخلط أحيان بين فيلبس واحد من رسل المسيح الإثنا عشر وبين الشماس فيلبس المذكور فى سفر اعمال الرسل فى كتاب العهد الجديد.

 المراجع 

 مصادر 

 الموسوعة الكاثوليكية

تصغير|يمين|استشهاد القديس فيلبس للرسام الإسبانى خوسيه ريبيرا 1639 م

تصنيف:وفيات 80